Ne rekomendata por dividataj komputiloj
Ĉu vi forgesis vian pasvorton?
#000001
Ĉu vi forgesis vian pasvorton?
#000002
Aŭ ensaluti per ekstera retejo
#000003
Enhavas iujn ajn de miaj terminoj
#000004
La ĉefa celo de artikolo, ankaŭ kiam oni verkas per facila lingvaĵo, estas komuniki ian ideon. Komencu per la ideo, kiun vi deziras prezenti en via artikolo, sed provu klarigi ĝin per mallongaj frazoj uzante tre facilajn vortojn. Ne kontrolu la vortojn en la vortlisto, ĉar tio malhelpos vin esprimi vin libere. Nur poste kontrolu laŭ la listo, aŭ uzu la programeton Facililo. Se vorto ne troviĝas en la listo, anstataŭigu ĝin per alia se eble, aŭ eventuale aldonu difinon.
#000006
Provu ne uzi nekutimajn kunmetaĵojn kaj longajn, malsimplajn frazojn. Eĉ se la radikoj troviĝas en la vortlisto, tiaj frazoj tamen estas malfacilaj por lernantoj.
#000007
Se vi ne sukcesas verki facile, la redaktoro reverkos vian artikolon laŭ la vortlisto: la ideoj restos viaj, sed ili estos esprimitaj per pli simplaj vortoj. Se la artikolo aŭ letero havos vian subskribon, vi rajtos kontroli la redaktitan tekston antaŭ ol ĝi aperos.
#000008
Se vi volas sendi informojn kaj novaĵojn, ne necesas verki ilin per facila lingvaĵo. La redaktoro mem simpligos ilin laŭnecese.
#000009
En uea.facila oni uzos la landonomojn, kiuj estis rekomendataj en 2009 de la Akademio en sia Listo de rekomendataj landnomoj.
#000010
Rilate al la finaĵo ujo/io, ambaŭ formoj estos uzataj en ĉi tiu retejo. La redaktoro mem uzas -ujo, sed en subskribitaj artikoloj ŝi respektos la preferon de la verkinto.
#000011
Vi povas uzi la programeton Facililo por kontroli vian tekston. Ĝi informos vin, ĉu vorto estas akceptebla laŭ la vortlisto. Vi povas uzi ĝin por kontroli la tekston dum la verkado, sed ni rekomendas, ke vi verku la tekston unue, kaj nur poste kontrolu ĝin.
#000012
Foje okazas, ke Facililo ne rekonas nekutiman kunmetaĵon, kvankam ĝia radiko troviĝas en la listo. Se vi pensas, ke tio verŝajne okazis, provu ŝanĝi la finaĵon por kontroli, ĉu tamen la radiko estas akceptata.
#000013
Legantoj povos aldoni mallongajn komentojn sub la artikoloj (ĝis 150 vortoj). Komentoj ne nepre devos esti verkitaj laŭ la vortlisto, sed ni memorigas, ke la retejo estas intencita por novaj esperantistoj. Tial oni verku laŭeble simple por ke ankaŭ lernantoj povu kompreni kaj partopreni la diskuton. Personaj atakoj, insultoj kaj kvereloj estos forigitaj.
#000014
Kiam novaj esperantistoj aldonos komentojn, ili povos peti lingvajn klarigojn kaj korektojn de pli spertaj legantoj. Troviĝas butono sube de la redaktilo:
#000015
Kiam nova esperantisto aktivigas la butonon, li/ŝi montras, ke li/ŝi deziras, ke respondu nur spertaj esperantistoj. Vi povos rimarki tion, ĉar la rando de la komento fariĝis blua kaj aperis eta simbolo :
#000016
Nur spertaj esperantistoj respondu al demandoj, se la komentinto faris tion. Bonvolu ne respondi al lingvaj demandoj, se vi mem ne estas spertulo. Spertulo estas homo, kiu trapasis la KER-ekzamenon je la nivelo B2 aŭ C1. Se la komentinto ne faris tion, ĉiu rajtas respondi:
#000017
Kelkaj homoj deziras ofte ricevi korektojn, sed aliaj tute ne volas tion. Eblas montri, ĉu vi bonvenigas korektojn per butono:
#000018
Kiam la butono estas aktiva, aperas simbolo super la komento, kiu signifas, ke ĉiu rajtas korekti erarojn:
#000019
Se tamen la simbolo estas , tio signifas, ke la komentinto ne volas ricevi korektojn, se li/ŝi faris erarojn:
#000020
Neniu, eĉ spertuloj, korektu erarojn, se la komentinto montris, ke li/ŝi ne volas ricevi ilin sen unue peti.
#000021
Se vi montris unu aferon, sed poste ŝanĝis vian deziron, estas facile ŝanĝi la simbolojn poste. Simple alklaku simbolon por ŝanĝi ĝin al la mala:
#000022
Por bone funkcii, uea.facila uzas kuketojn. Legu nian Privatecan politikon por ekscii kiel ni uzas viajn informojn kaj la Uzkondiĉojn por esti uzanto de la retejo.
#000023